สวัสดีครับ พอดีมันมีตุ่มขาวๆขึ้นที่ปลายหนังหุ้มอวัยเพศ มีบวมนิดนึง(บวมเฉพาะตรงที่ตุ่มขึ้น) ไม่เจ็บไม่แสบไม่คัน เวลาฉี่ก็ปกติ มีเพศสัมพันธ์ล่าสุดเมื่อกลางปีที่แล้ว ผมเครียดมาก // แล้วถ้าผมจะไปตรวจที่คลีนิดหรือโรงพยาบาลควรแจ้งว่าอะไรอะครับไม่เคยไปตรวจ
สวัสดีค่ะ Paezyอาการมีตุ่มขาวๆที่ปลายหนังหุ้มอวัยวะเพศชายนั้น อาจจะเกิดจาก ตุ่มจากต่อมไขมันที่โตผิดปกติ ไม่ได้เป็นโรค หรือสาเหตุอื่นๆเช่น เริมที่อวัยวะเพศ มักพบเป็นตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ การมีหูดหงอนไก่หรือหูดข้าวสุกที่อวัยวะเพศ จะมีลักษณะจำเพาะ เป็นสีเดียวกับเยื่อบุ ไม่ค่อยเจ็บหรือคัน หรือเกิดจากการมีรูขุมขนอักเสบหรือติดเชื้อ ตุ่มจากโรคติดต่อทางเพศสัมพันธ์เช่น แผลริมอ่อน แผลซิฟิลิซ หรือเป็นผื่นผิวหนังอักเสบจากการแพ้สัมผัสสิ่งที่แพ้ก็ได้เช่นกันหากไม่ได้มีอาการอะไรชัดเจน ยังเป็นไม่มาก อาจสังเกตอาการไปก่อน ร่วมกับงดการมีเพศสัมพันธ์ ไม่ไปขัดถูบริเวณที่เป็น ใช้น้ำเปล่าสะอาดล้างภานอก แต่ถ้าอาการเป็นมากขึ้นเรื่อยๆ เจ็บเยอะ มีหนองไหล คันที่ตุ่มมากด้วย ก็ควรไปพบแพทย์เพื่อตรวจร่างกายเพิ่มเติมให้ได้การวินิจฉัยที่แน่ชัดต่อไป สามารถไปพบแพทย์และแจ้งตามที่เขียนมาได้เลยค่ะ